«Toshkent metropoliteni» unitar korxonasi metroda yo‘lovchi tashish hajmi sezilarli darajada oshganini ma’lum qilib, fuqarolarga eslatma bilan chiqdi. Korxona xabarida aytilishicha, ob-havo sharoitlarini inobatga olgan holda, poytaxt yo‘llarida transportda harakatlanish tezligining cheklanganligi sababli, metroda yo‘lovchilar tashish hajmi sezilarli darajada oshgan. «Barchangizdan iloji boricha ijtimoiy masofani saqlashni, bir-biringizni hurmat qilishingizni, niqoblarni yechmaslikni va chiptaxonalarda tarqatilayotgan himoya qo‘lqoplardan foydalanishingizni iltimos qilamiz», - deyiladi «Toshkent metropoliteni» xabarida. Avvalroq, Toshkentdan shaharlararo yo‘nalishda qatnovchi barcha avtobus reyslari bekor qilingani xabar berilgandi.